recursal/SuperWikiNEXT-32B huggingface dataset:
Larĝa panoramo pri Kimhe je junio 2013

**Kimhe** (ankaŭ literumita *Gimhae*, en korea 김해시) estas metropolo, universitata urbo en Sud-Koreio.

Panoramo de Kimhe okcidente
Ponto ĉe Kimhe
Oficejo en Kimhe

Bazaj informoj
--------------

* Areo: 463 km²
* Supermara alteco: m
* Loĝantaro: 513,260 (2015)
* Poŝtkodo:
* Telefonprefikso: +82 55
* Horzono: UTC+9

Geografio
---------

Poŝtejo
Muzeo en Kimhe
Kimhe situas en la sudorienta parto de la lando proksime de rivero. La pejzaĝo estas monta okcidente kaj relative ebena en oriente. Seulo troviĝas 312 km .

Historio
--------

Tribo fondis Kimhe-n en 42. En 542 la tiama Kaja estis aneksita fare de ŝtato Sila. En 756 Kimhe rericevis la loknomon kaj statuson. Kimhe urbiĝis en 1995.

Ekonomio
--------

Kimhe estas florkultiva areo. Oni evoluigis novajn koreajn rozospecojn.

Klimato
-------

Pro influo de la oceana klimato Kimhe estas la plej milda regiono en Koreio. La ĉiujara averaĝtemperaturo estas proksimume 15 ℃. En la plena jaro la precipitaĵo estas 1274 mm.

Trafiko
-------

Nacia muzeo
Kimhe havas internacian flughavenon. La vojaj kontaktoj estas bonaj al aliaj regionoj.

Vidindaĵoj
----------

* Nacia Muzeo de Kimhe
* astronomia observatorio (malfermita ankaŭ al turistoj)
* monaĥejo
* Norda Pordego

Famuloj
-------

Kimhe estas naskiĝloko de iama prezidento Roh Moo-hyun.

Ĝemelurboj
----------

* Barato Ajodhjo, Barato
* Ĉina Popola Respubliko Vuŝio, Ĉinio
* Japanio Munakata, Japanio
* Usono Salem (Oregono), Usono

Fontoj
------

* WikiTrans

* Kimhe en la Vikimedia Komunejo (Multrimedaj datumoj)
* Kategorio Kimhe en la Vikimedia Komunejo (Multrimedaj datumoj)
**Kincső Takács** [kinĉO takAĉ], laŭ hungarlingve kutima nomordo **Takács Kincső** estas hungara kanuisto, olimpiano, mondĉampiono.

Kincső Takács naskiĝis la 17-an de septembro 1993 en Győr.

Biografio
---------

Kincső Takács tre frue estis kajakisto (2000-2010), poste jam kanuisto en sia naskiĝurbo sur Danubo. En la fruaj 2010-aj jaroj ŝi havis bonajn rezultojn en junularaj konkursoj ankaŭ eksterlande. Ŝi estis hungara ĉampiono dekfoje individue aŭ teame. Ŝi estis olimpiano en Hungario en la Somera Olimpiko 2020 sen medalo, sed pli frue en mondĉampionumo ŝi estis la unua pare en 2014. En kenuo ŝia ofta partnero estis Virág Balla.

Vidu, aŭdu ankaŭ
----------------

* video

Fontoj
------

* rezultoj kun foto
* rezultoj kun foto Arkivigite je 2023-01-30 per la retarkivo Wayback Machine
* intervjuo kun foto

Referencoj
----------


* Kategorio Kincső Takács en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 809756
 |


* Portalo pri Biografio
**Kisszékely** [kiŝsEkej] estas malgranda vilaĝo en Hungario, en regiono Suda Transdanubio, en departemento Tolna, en Distrikto Tamási. Kis signifas malgranda kaj faras diferencon de Nagyszékely (=granda székely).

Kisszékely
Kisszékely

Bazaj informoj
--------------

* Areo: 28  km²
* koordinatoj de Tutmonda loktrova sistemo: 46.681/18.5391
* Loĝantaro: 400
* Poŝtkodo: 7082
* Telefonprefikso: 74

Situo
-----

Kisszékely situas sur mildaj deklivoj laŭ rojo, fine de sakovojo. Tamási troviĝas 22, Sárbogárd 29, Szekszárd 65, Budapeŝto 122 km-ojn.

Preĝejo de Kisszékely

Historio
--------

La unua mencio devenis el 1220 en formo *Zecul*. La kampoj longe apartenis al fortikaĵo Simontornya. Dum la turka erao (1543-1686 la vilaĝo daŭre restis viva. Poste germanoj pligrandigis la loĝantaron. Dum la socialismo kolĥozo formiĝis.

Vilaĝservoj estas biblioteko, interretejo, migra poŝto, 2 gastejoj.

Vidindaĵoj
----------

* katolika klasikisma Kirko Sankta Georgo (Kisszékely) de 1823, la turo iom poste konstruiĝis
* 2 fiŝkaptistaj lagoj

* Kategorio Kisszékely en la Vikimedia Komunejo (Multrimedaj datumoj)
La **kalvinana preĝejo** estas mezepoka religia historia monumento kaj fortresopreĝejo en Hungario, en urbo Balatonalmádi, en loĝkvartalo (iam aparta vilaĝo) Vörösberény [voroŝberEnj].

Historio
--------

Oni konjektas, ke tiu ĉi romanika preĝejo estis konstruita inter la 11-a kaj 13-a jarcentoj, poste ĝi estis pligrandigita. La unua mencio okazis nur en 1297. Tiutempe tombejo funkciis apude. gotikaj turo kaj sakristio aldoniĝis en nekonata tempo. En 1567 la turkoj okupis la vilaĝon. Laŭ dokumento en 1618 jam kalvinana pastro predikis en la kirko. En 1700 armeo de Habsburgoj okupis la kirkon kaj transdonis ĝin al la jezuitoj. Post 7 jaroj armeo de Francisko Rákóczi la 2-a reakiris ĝin. Inter 1737 kaj 1745 la kalvinanoj trakonstruis la kirkon, eĉ en 1739 ĉirkaŭis ĝin per defenda muro. En 1789 interne renoviĝo kaj barokiĝo okazis. La renoviĝo en 1967 donis historian impreson pri la kirko. La orgeno estis farita en 1899, sed en 1969 la galerio estis malkonstruita, tial la orgeno trovis novan lokon en Budakeszi.

Konstruaĵo
----------

La fasado estas la kvadrata turo. La navo konsistas el ĉefnavo kaj flankonavo.

Fontoj
------

* hungare kun fotoj
* hungare kun fotoj Arkivigite je 2016-07-30 per la retarkivo Wayback Machine
* hungare kun fotoj

Aerfoto pri la kirko
Aerfoto pri la kirko
Interna vido

Ĉi tiu artikolo estas verkita en Esperanto-Vikipedio kiel la unua el ĉiuj lingvoj en la tuta Vikipedia projekto.

* Kategorio Kalvinana preĝejo (Vörösberény) en la Vikimedia Komunejo (Multrimedaj datumoj)
Kim Kardashian (2017)

**Kimberly Noel „Kim" KARDASHIAN** (21-an de oktobro 1980 en Los-Anĝeleso, Kalifornio) estas realeca televida stelulino, modelo, aktorino kaj entreprenistino en Usono. Laŭ la stato de 2023 ŝi vivas en la protektita urbeto Hidden Hills, iom pli ol 40 kilometrojn nordokcidente de la urbocentro de Los-Anĝeleso kaj de Holivudo, kun multaj same socie konataj najbaroj.

Kim Kardashian (2014)
La patro de Kardashian estis armena, ŝia patrino havas skotajn-nederlandajn praulojn. Ŝia patro estis la mortinta elstara advokato Robert „Rob" Kardashian (1944–2003), strikta fidulo de O. J. Simpson kaj membro en la defenda teamo dum ties juĝproceso. Ŝia vicpatro estas Caitlyn Jenner, usona venkinto de ormedalo en dekatlono dum la Somera olimpiko de 1976 en Montreal, kiu *elŝrankiĝis* kiel transgenrulino en 2014.

Kardashian estis konata pro la familia realeca televida soapo *Keeping Up with the Kardashians*, en kiu patroprenis ŝia tuta familio. Ŝi ankaŭ aperis en diversaj amuzprogramoj, parolskeĉoj kiel en *Larry King Live*, *The Simple Life*, *Late Show with David Letterman*, *Jimmy Kimmel Live!*, *The Tonight Show* kaj *Dancing with Stars*.

Kiel aktorino ŝi ludis etajn rolojn en *Beyond the Break*, *How I Met Your Mother* kaj *Disaster Movie*.

Ŝi fifamiĝis en 2007, kiam Vivid Entertainment Group aperigis privatan seksan videon pri Kardashian kun kantisto Ray J. La entrepreno pagis 5 milionojn da usonaj dolaroj por ĉesisgi la juĝproceson.

Ŝi havas butikĉenon D-A-S-H kun ŝiaj fratinoj Khloé kaj Kourtney.

Ŝi estis edzino de 2000 ĝis 2004 kun muzikproduktisto Damon Thomas. Ŝi edziniĝis en 2011 kun NBA-ludisto Kris Humphries (New Jersey Nets).

Eksteraj ligiloj
----------------

* Oficiala retejo

* Kategorio Kim Kardashian en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 377858
* GND: 1074720504
* LCCN: n2010058478
* VIAF: 100935834
* ISNI: 0000 0000 7182 231X
* SUDOC: 248739999
* BNF: 16924625x
* MBA: b13c7b85-86bf-41d0-baa7-444f03ec0b38
* BNE: XX4837086
 |
La **Kalvinana kirko** estas religia Monumento historia en Hungario, en Budapeŝto, en distrikto Óbuda. Ĝi estas la plej malnova kalvinana preĝejo en la nuntempa Budapeŝto.

Historio
--------

En 1566 oni fondis kalvinanan rondon en Óbuda, kiu estis tiam grava urbo. Ĝis fino de la 17-a jarcento la loĝantoj estis precipe kalvinanoj, ili profitis la iaman katolikan kirkon dum dominado de la turkoj, eĉ la kalvinanoj havis ankaŭ propran lernejon. En 1698 la katolikoj reakiris la preĝejon. Dum la kontraŭreformacio la kalvinanoj vizitis mesojn kaŝe, poste en la 1740-aj jaroj en dometo kun permeso. En 1786 la kalvinanoj ekkonstruis la nun videblan preĝejon, pli frue en tiu loko situis palaco por la hungaraj reĝoj. La turo estis konstruita nur en 1788. Dum inundo de la Danubo (1838) la akvo estis 2 metrojn alta en interno de la kirko. La orgeno ekfunkciis en 1848, pli nova alvenis en 1899, poste dufoje renovigita.

Konstruaĵo
----------

La kirko situas sola en korto. La konstruaĵo laŭ la fasado havas meze unue kvadratan turon (sube estas la enirejo), kiun sekvas la unusola navo. Pinto de la turo estas okangula kaj formas bulbon. Interne estas videbla galerio ĉe la enirejo, krome estas alia galerio kontraŭe. La predikejo estas origina.

Fontoj
------

* hungare kun multe da fotoj
* hungare kun foto Arkivigite je 2013-11-18 per la retarkivo Wayback Machine
* hungare Arkivigite je 2013-12-03 per la retarkivo Wayback Machine
* rondiranta interna foto Arkivigite je 2013-11-18 per la retarkivo Wayback Machine

* Kategorio Kalvinana preĝejo (Óbuda) en la Vikimedia Komunejo (Multrimedaj datumoj)
**Karl KEHRBACH** (naskiĝinta la 22-an de aŭgusto 1846 en Neustadt an der Orla, mortinta la 21-an de oktobro 1905 en Charlottenburg) estis germana pedagogo kaj eldonisto.

Vivo
----

Estante filo de bakisto li frekventis la porinstruistan seminarion en Vajmaro antaŭ deĵorado en burĝa lernejo de Gera kaj realisma lernejo en Lepsiko (ekde 1872). Ne trapasinte abiturientan ekzamenon li provizore matrikuliĝis en 1873 ĉe la Universitato de Lepsiko por studi pedagogion. Paralele li ĉeestis prelegojn pri filozofio kaj germanistiko. Ekde 1874 li anis ĉe la pedagogia seminario de Tuiskon Ziller. En 1875 la statuso de enmatrikulito plilongigitis nur je ses monatoj tiel ke Kehrbach devis peti en 1876 havigi atestilon pri partopreno.

Poste li estis kelkakjn jarojn diversloke instruisto kaj bibliotekisto ĉe la Universitato de Halle. Li doktoriĝis en la jaro 1885-a en Berlino je germanistiko ĉe Wilhelm Scherer post defendo de la disertaĵo *Die Darstellung des Keit in den wallisischen, altfranzösischen und mittelhochdeutschen Denkmälern der Artussage*. Ekde 1883 Kehrbach estis privata docento en Charlottenburg kaj gajnis la profesoran titolon en 1894.

Inter 1877 kaj 1884 li eldonis ĉe Reclam-Verlag la ĉefajn verkojn de Immanuel Kant preparante la antaŭlaborojn por granda tekstkritika eldono de la verkaro de Johann Friedrich Herbart. La eldonhistorie plej grava atingo de Kehrbach estis - laŭ *Monumenta Germaniae Historica* - realigi kolektegon pedagogian sub la titolo *Monumenta Germaniae Paedagogica*. Ekde 1886 ĝismorte publikigitis 32 volumoj Berline ĉe Hofmann-eldonejo. En 1938 aperis la lasta, la 62-a volumo.

Kehrbach ankaŭ kunfondis la pedagogian-historian societon "Gesellschaft für deutsche Erziehungs- und Schulgeschichte" (1890-1938) kies unua sekretario kaj organredaktisto li estis ĝismorte.

Aliaj verkoj
------------

* Kurzgefaßter Plan d. MG Paedagogica, 1884
* Jberr. üb. d. Gesch. d. Unterrichtsu. Erziehungswesens, ĉe: Jberr. f. neuere dt. Lit.gesch. 1891 ss.
* Jberr. üb. d. Lit. z. dt. Erziehungs- u. Schulgesch. ĉe: Mitt. d. Ges. f. dt. Erziehungs- u. Schulgesch. 1893 ss.
* Das gesamte Eiziehungs- u. Unterrichtswesen in d. Ländern dt. Zunge, 1896-99
* Texte u. Forschungen z. Gesch. d. Erziehung u. d. Unterrichts in d. Ländern dt. Zunge, 1899-1902

Fonto
-----

Asmus, Walter, "Kehrbach, Karl" ĉe: *Neue Deutsche Biographie* 11 (1977), p. 398-399 (tie ĉi interrete)

Eksteraj ligiloj
----------------

* ligiloj ĉe DDB

Notoj
-----

1. ↑  Ilia unua volumo aperis nur en 1887; daŭrigo estis fare de Otto Flügel kaj Theodor Fritzsch en sume 19 volumoj.
**Kisfalud** estas malgranda vilaĝo en Hungario en regiono Okcidenta Transdanubio, en departemento Győr-Moson-Sopron, en subregiono de Kapuvár. La loknomo signifas hungare: vilaĝeto.

Preĝejo en Kisfalud

Bazaj informoj
--------------

* Poŝtkodo: 9341
* Telefonkodo: 96
* Areo: 15  km²
* Loĝantaro: 850

Situo
-----

Kisfalud situas sur ebenaĵo for de la fervojo, ĉefvojo kaj rivero, riverobranĉo de Rába tuŝas la vilaĝon. Flankovoje Kapuvár estas proksime.

Historio
--------

La unua mencio pri la vilaĝo devenis el 1237 en formo *"Káznér"*. La turkoj senhomigis la komunumon post la mezepoko. En 1945 oni disdonis parcelojn al la malriĉaj kamparanoj el la grandbieno. Estis trovita karbona dioksido el esplora puto. La gaso liveriĝas al Répcelak. En 1973 la proksima vilaĝo *Mihályi* [mihAji] aliĝis al Kisfalud.

Vidindaĵoj
----------

Vidindaĵoj estas luterana sonoriloturo kaj katolika preĝejo.

Famuloj
-------

En Kisfalud mortis politikisto Géza Szüllő.

* Kategorio Kisfalud en la Vikimedia Komunejo (Multrimedaj datumoj)
**Kalĥaso** (helene **Κάλχας**, latine *Calchas*) estis en la helena mitologio filo de Testoro. Li estis profetanto en aĥaja militistaro antaŭ Trojo. 

Sébastien Bourdon: Ofero de Ifigenio, 1653. Kalĥaso estas en centro.Dia donaco de profetarto estis en antikva mitologio alte aprezata, estis konsiderata scienco kaj arto de unuagrada graveco. Profetantoj estis ĝenerale respektataj kaj admirataj. Ankaŭ Kalĥaso, kiel la armea profetanto apartenis inter la plej respektataj anoj de la milita konsilantaro. En longe pasintaj tempoj dioj intervenis en batalojn, aperis la dian volon per diversaj signoj, ekzemple per naturfenomenoj kiel fulmoj, tondroj, sendis al mortidevuloj sonĝojn, kies signifon oni devis ĝuste klarigi kaj laŭ tio proponi solvojn. Ĝuste tio estis tasko de profetantoj.

Kiamaniere Kalĥaso fariĝis profetanto de la grekaj militistaroj ne estas konata. Sed Homero prezentas, ke li konis "pasintaĵojn, estantaĵojn kaj estontaĵojn" kaj kapablis klarigi ankaŭ la plej nekompreneblajn fenomenojn aŭ eventojn. Oni ankaŭ diras, ke li estis demandata en tre seriozaj momentoj. Konataj estas aparte tiuj ĉi orakoloj:

* li anoncis volon de la diino Artemiso ke al ŝi estu oferota Ifigenia, filino de la reĝo Agamemnono
* antaŭ fornavigo de la greka militistaro al Trojo oni oferis al dioj por sukceso de la ekspedicio. Tie okazis mirinda evento: de sub la altaro elrampis serpento, venis al supro de alta platano, formanĝis ok etbirdojn kaj iliajn patrinon kaj poste transformiĝis en ŝtonon. Tion Kalĥaso klarigis, ke Grekoj sieĝos Trojon dum naŭ jaroj kaj nur en la deka jaro ili la urbon konkeros kaj el ĝi restos nur amaso da ŝtonoj
* li klarigis, ke kaŭzo de la pesto en tendaro de aĥajoj antaŭ Trojo estas kolero de la dio Apolono pro tio, ke ne estis liberigita filino de lia pastro Ĥriso. Laŭ Homero pro Ĥrisa deziro ĵetis Apolono pestajn sagojn en tendaron de grekoj. Tiu ĉi klarigo estis kaŭzo de la profunda konflikto inter la supera aĥaja komandanto Agamemnono kaj la plej brava aĥaja batalanto Achileo, kiun Homero detale priskribas en Iliado.
* li antaudiris al Eneo, ke lia sorto destinis al li, ke li fondu novan regnon en Italio.

Tamen la elstara profetanto Kalĥaso unu orakolon ne komprenis bone, kaj tio fariĝis por li fatala. Tiu orakolo diris, "ke li ne renkontu profetanton, kiu superigu lin". Kalĥaso komprenis, ke li neniam renkontos tian homon. Sed ĝi estis averto. Kiam li revenis el la milito, li renkontis profetanton de Argonaŭtoj Mopson, kaj tiu en profetanta konkurso Kalĥason venkis. Kalĥaso pro tio mortis de afliktiĝo.

Iuj fontoj sciigas, ke renkontiĝo de ambaŭ profetantoj okazis en Malgranda Azio, en Kilikio. Tra ĉi tie verŝajne Kalĥas iris returne en sian patrujon.

Kresido estis lia filino.

Referencoj
----------

* Kategorio Kalĥaso en la Vikimedia Komunejo (Multrimedaj datumoj)

Fonto
-----

*En tiu ĉi artikolo estas uzita traduko de teksto el la artikolo Kalchás en la ĉeĥa Vikipedio.*
Khinalug
Azim kaj Makhbuba Novruzov estas loĝantoj de la vilaĝo Khinalug
**Xınalıq** (Khinaluge: *Kətş*; ankaŭ transliterumita kiel *Khinalug*, *Khanaluka*, *Khanalyk*, *Khinalykh* aŭ *Khynalyk*) estas malnova Kaŭkaza montvilaĝo (*kəndi*) kio ekestis dum la periodo de la reĝlando Kaŭkaza Albanio (1-a ĝis 9-a jarcento p.K.). Ĝi situas alta en la montoj de la distrikto Quba en Azerbajĝano. Xınalıq ankaŭ estas la nomo de komunumo (*bələdiyyəsi*) en la Quba-distrikto kio konsistas el la vilaĝoj Xınalıq kaj Qalayxudat.

Geografio
---------

Xınalıq situas norde de la urbo Quba meze de la Granda Kaŭkazo kio estas la limo inter Rusio kaj Transkaŭkazio. Ĝi estas la plej alta kaj plej izolita vilaĝo en Azerbajĝano kaj unu el la plej alte situantaj montvilaĝoj en la Kaŭkazo. La jartemperaturo en Xınalıq estas inter −20 °C kaj 18 °C

Demografio
----------

Xınalıq havas ĉ. 2000 loĝantojn kiuj parolas la Khinalug-lingvon kiu apartenas al la Nord-Kaŭkazaj lingvoj. Multaj homoj tamen ankaŭ parolas la Azerbajĝanan lingvon.
En oktobro 2006 la Azerbajĝana prezidento anoncis ke ekzistas planoj por modernigi la infrastrukturon, registarajn- kaj instruadadajn konstruaĵajn. Kelkaj planoj jam estas realizitaj.

Turismo
-------

Pro la historio, la relative izolita situo kaj la pejzaĝo, Xınalıq estas konata turisma destino speciale por dorsosakturistoj kaj montpromenantoj.

* Vojo al XınalıqVojo al Xınalıq
* XınalıqXınalıq
* DomoDomo
* MuzeoMuzeo

Panoramo

* Kategorio Khinalug en la Vikimedia Komunejo (Multrimedaj datumoj)
**Karl KEIL** (naskiĝinta la 31-an de majo 1838 en Wiesbaden, mortinta la 1-an de aŭgusto 1889 en Kiedrich) estis germana skulptisto.

Vivo
----

Monumento por falintaj soldatoj en Bremeno
Keil trejniĝis komence ĉe la kortega skulptisto Emil Hopfgarten en Biebrich antaŭ ol iĝi disĉiplo de Friedrich Drake en Berlino en 1857. En 1861 li entreprenis studvojaĝon al Antverpeno kaj la sekvintajn jarojn al Kopenhago kaj Parizo. En 1865 komisiis lin arkiduko Stefano Francisko Viktoro de Habsburgo-Loreno pri la kreo de du kolosaj heroldoj kiel altentenantoj de torĉoj ĉe la ĉefa portalo de Kastelo Schaumburg.

Jen aliaj verkoj de li: modlo de busto de imperiestro Vilhelmo la 1-a en 1869 ĉe la fasado de la Vilhelmo-hospitalo en Wiesbaden; reliefo de 12 metroj longece ĉe la uesta flanko de la Viktorio-statuo berlina kun reprezentante kampanjon kontraŭfrancian; bronza monumento por falintaj soldatoj en Bremeno (1875); kolosa bronza statio de imperiestro Vilhelmo la 1-a en niĉo de la ĉefportalo de la Ruĝa Urbodomo; bronza statuo de feldmarŝalo Friedrich von Wrangel por Berlino (1880).

Lia plej granda talento estis pri portreta plastiko. Liaj bustoj de la imperiestroj Vilhelmo la 1-a kaj de Frederiko la 3-a aparte ŝatitis.

Fonto
-----

*Meyers Großes Konversations-Lexikon*, volumo 10. Leipzig 1907, p. 811 (tie ĉi interrete)

* Kategorio Karl Keil en la Vikimedia Komunejo (Multrimedaj datumoj)
*Kilombo* en Brazilo, loĝloko de idoj de afrikdevenaj sklavoj rifuĝintaj
**Kilombo** (portugala skribmaniero: ***Quilombo***) signifis dum la epoko de portugala regado loĝlokon de fuĝintaj sklavoj en Brazilo. La vorto kilombo devenas el la bantuaj lingvoj Bantu-Sprachen ki-kongo kaj kimbundo kaj signifas loĝloko. Kondiĉe, ke temas pri defendpovaj komunumoj, oni uzis tiam ankaŭ la vorton „mokambo", kio en ki-kongo signifas „rifuĝejo" aŭ „fuĝejo".

Historio
--------

Busto de Zumbi en Brazilo. Surskribo: „Zumbi de Palmares, nigrula estro de ĉiuj rasoj"
La plej granda kaj fama kilombo estis tiu de Palmares en la nuna brazila federaciero Alagoaso kun kelktempe inter 20.000 kaj 30.000 loĝantoj. La loĝloko ekzistis de 1630 ĝis 1694 kontraŭstaris plurajn konkerprovojn de la portugalaj koloniestroj, ĝis kiam trupo sub komando de la fifama esplorbandito Domingos Jorge Velho ĝin plene detruis. La mortotagon de Zumbi, legenda lasta estro de la kilombo Palmares, la 20-an de novembro 1695 nuntempe la afrikbrazilaj movadoj solenas kiel *Tago de la Nigrula Konscio* (Dia da Consciência Negra).

Aliaj legendoj volviĝas ĉirkaŭ la bataloj inter sklavoj kaj sklavotenantoj en la kilomboj – oni diras ekzemple, ke tie la luktoarto kapoejro treege pluevoluis, kaj ke la sklavoj ĝin ankaŭ aplikis en la bataloj kontraŭ la (pafilarmitaj) sklavoĉasistoj.

La kontraŭstaro de la kilomboj jam estis rompata en la 17-a jarcento, la loĝlokoj tamen pluekzistis.

Kilombanoj
----------

Loĝantoj de la kilombo São Domingos en Paracatu (Minas-Ĝerajso), Brazilo
La loĝantoj de la kilomboj respektive ties idoj nomiĝas „*Quilombolas*" [kilombanoj]. La nombro de iliaj teritorioj ne estas precize konata kaj varias laŭ aŭtoro de la kalkulo. Malfacilige aldoniĝas, ke multaj kilombanoj troviĝas en sinidentiga proceso. Supozeblas kiel tre krudatakse nombro inter 1.000 kaj 10.000 kilombaj teritorioj. La koncepto de la kilombaj teritorioj analogas al tio de la indiĝenaj teritorioj. Ĝi celas sindestinadon en la propra teritorio de la komunumo. Influo sur la nacian politikon je tio ne estas intencata.

Ekde 1988 la terposedaj rajtoj de la kilombanoj estas leĝe fiksita en la brazila konstitucio. Per tiu ĉi antaŭmetaĵo Brazilo troviĝas inter la pioniroj por la rajtoj de ne-indiĝenaj lokaj komunumoj, kiuj tenas tradician vivmanieron.

Literaturo
----------

Werner Zips (eldoninto): *Afrikanische Diaspora. Out of Africa - Into New Worlds.* vol. 1, 2-a versio, Lit Verlag, 2008. ISBN 978-3-8258-3971-0

Referencoj
----------

1. ↑  Yeda Pessoa de Castro: *Falares africanos na Bahia: um vocabulário afro-brasileiro.* Academia Brasileira de Letras, Topbooks Editora e Distribuidora de Livros, Rio-de-Ĵanejro 2001.
2. ↑  Kronologio de la kilombo en Palmares (portugallingva)
3. ↑  Dieter Gawora, Maria Helena de Souza Ide, Romulo Soares Barbosa (eldoninto), Mirja Annawald (tradukinto): *Traditionelle Völker und Gemeinschaften in Brasilien.* Lateinamerika-Dokumentationsstelle. Kassel University Press, Kassel 2011.
Disambiguation Kameno estas ankaŭ urbo en Bulgario.

---

Moderna kameno.
dekstra
**Kameno** estas parto de ĉambro en malnovaj domoj, kiu estas tiel masonita, ke oni povas tie bruligi fajron sen danĝero de incendio aŭ asfiksio.

Laŭ Francisko Azorín **Kameno** estas *Masonita aŭ metala fajrujo kun fumokondukilo por hejtado, kuirado, k.c.* Li indikas etimologion el greka *kaminos* (forno) el *kapnos* (fumo) kaj de tie la latina *caminus*. Kaj li indikas terminojn kamentubo, kamenmitro, kamenkapuĉo, kamenisto.

Priskribo
---------

Kameno povas enteni interne fornon, stovon kaj estas produktita el briko, kahelo, ŝamoto, marmoro. Ekstere de la kameno estas ofte elformita breto (kamenbreto), supre oni formas konusforman kamenkapuĉon, kiu kondukas la fumojn en la kamentubojn.

La kastelaj kamenoj estas ofte ornamitaj de skulptaĵoj.

Kameneto estas malgranda kameno, ofte ĉirkaŭita per feraj kradaĵoj.

Proverbo
--------

Ekzistas proverboj pri kameno en la Proverbaro Esperanta de L. L. Zamenhof:

* |  |
| --- |
|  |
| Citaĵo | 

|  |
| --- |
| **„** *Du sinjoroj en unu bieno, du mastrinoj ĉe unu kameno - neniam vivas sen reciproka malbeno.* **"** |

 |
* |  |
| --- |
|  |
| Citaĵo | 

|  |
| --- |
| **„** *Kuraĝa mieno antaŭ propra kameno.* **"** |

 |
* |  |
| --- |
|  |
| Citaĵo | 

|  |
| --- |
| **„** *Notu en la kamentubo.* **"** |

 |

Vidu ankaŭ
----------

* Ĝardenkameno

* Kameno en la Vikimedia Komunejo (Multrimedaj datumoj)
* Kategorio Kameno en la Vikimedia Komunejo (Multrimedaj datumoj)
* Kameno en la Vikicitaro (Kolekto de citaĵoj)

Referencoj
----------

1. ↑  Francisko Azorín, arkitekto, Universala Terminologio de la Arkitekturo (arkeologio, arto, konstruo k. metio), Presejo Chulilla y Ángel, Madrido, 1932, paĝo 102.
2. ↑  Azorín, samloke.
3. ↑   Lernu. Arkivita el la originalo je 2011-12-25. Alirita 2009-02-08.
**Karl Martin REINTHALER** (naskiĝinta la 13-an de oktobro 1822 en Erfurto, mortinta la 13-an de februaro 1896 en Bremeno) estis germana komponisto.

Vivo
----

Estante filo de la lernejestro Carl Christian Reinthaler, fondinto de Marteno-konvento en la eksa Aŭgustenana monaĥejo de Erfurto, li frekventis la Reĝan gimnazion. Poste li studis teologion en Berlino antaŭ ekokupiĝo pri muziko. En Berlino li ĝuis la instruadon de Adolph Bernhard Marx kaj dediĉis sin pleje je kantado. Reĝa stipendio ebligis al li fari studvojaĝojn inter 1850 kaj 1852 al Parizo, Romo kaj Napolo post kio li iĝis (en 1853) instruisto pri kantado ĉe la Konservatorio de Kolonjo. Samtempe li transprenis la estradon de la tiea urba Kantadsocieto.

Lia tiutempe estiĝinta oratorio »Jephtha« kialigis por la voko en 1858 je katedralorgenisteco kaj dirigenteco de Singakademie je Bremeno. Retiriĝo estis en 1893.

De liaj aliaj verkoj komponaĵoj menciindas - krom kantoj kaj etaj porkorusaĵoj: »In der Wüste«, por ĥoro kaj orkestro; »Das Mädchen von Kola«; la operoj »Edda« (1875; furorfaro en Bremeno kaj Hanovro) kaj »Das Käthchen von Heilbronn« (1881; sukceso ekz. en Frankfurto kaj Lepsiko); sinfonio kaj la premiita Bismarck-himno por soloj, ĥoro kaj orkestro.

Fonto
-----

*Meyers Großes Konversations-Lexikon*, volumo 16. Leipzig 1908, p. 762-763 (tie ĉi interrete)

Eksteraj ligiloj
----------------

* Kategorio Karl Martin Reinthaler en la Vikimedia Komunejo (Multrimedaj datumoj)

* Informoj che IMSLP
* Verkolisto de li
**Kisszőlős** [kiŝsOlOŝ] estas malgranda vilaĝo en Hungario, en regiono Meza Transdanubio, en departemento Veszprém, en Distrikto Devecser. La loknomo signifas: malgranda vitejo.

Kapelo en Kisszőlős
* Areo: 7 km²
* Loĝantaro: 130
* Poŝtkodo: 8483
* Telefonprefikso: 88

Situo
-----

Kisszőlős situas sur ebenaĵo, laŭ traira flankovojo, vulkana monto Ság troviĝas en la proksimeco. Devecser troviĝas 15, Pápa 20, Celldömölk 23, Ajka 29, Veszprém (urbo) 52, la ĉefurbo 165 kilometrojn.

Historio
--------

La vilaĝo estis loĝata dum la kuprepoko, antaŭ la hungaroj romianoj alvenis. La unua mencio devenis el 1266 en formo *Villa Scevleus*. La kampoj longe apartenis al la katolika eklezio. En 1566 la turkoj okupis kaj detruis la vilaĝon. Ekde 1698 lernejo funkciis. Kiel la vilaĝonomo montras, la vinkulturo estis grave. La vilaĝo ekhavis kurenton ekde 1932, akvodukton ekde 1995, gasodukton ekde 2001. Kolĥozo pri Honesto formiĝis en 1959.

Vilaĝservoj estas kulturdomo, sportejo, kuracejo, migra poŝto.

Vidindaĵoj
----------

* romkatolika preĝejo omaĝe al Sankta Marteno de 1881
* baroka ronda kapelo de 1732
* ŝtonokrucoj
	+ de 1882
	+ de 1914
	+ el la 19-a jarcento
* skulptaĵo pri Dipatrino
* monumento pri falintoj dum la mondomilitoj de 1995

* Kategorio Kisszőlős en la Vikimedia Komunejo (Multrimedaj datumoj)
Kamenpurigisto dum laboro
**Kamenpurigisto** estas homo, kies metio okupiĝas pri purigado, kontrolo kaj riparo de kamentuboj, ekipaĵoj por forkonduko de produktoj de forbruligado, bruligekipaĵoj kaj pliaj koneksantaj ekipaĵoj.

Kio estas tio
-------------

Kamenpurigado estas laboro, kiu el pli granda parto okazas en pli altaj altecoj (sur tegmentoj de konstruaĵoj). Tiu ĉi metio ne estas konvena por homoj, kiuj havas problemojn kun kunordigado de movoj kaj aliajn sanproblemojn (ekz. epilepsiaj atakoj)

Ekipaĵo
-------

Inter baza ekipaĵo, kiu estas uzata en tiu ĉi metio, estas trapremaj brosoj, puriga ekipaĵo por malsuprenigo en kamentubon, masonista ilaro kaj ekipaĵon por laboro kun ladoj. Laborante estas bezone per mekanika movo forigi eksidintajn fulgojn en forkondukaj tuboj, kiuj malfaciligas pluaj fluadon de bruligaĵoj de loko de brulado en liberan atmosferon.

Historio
--------

Kamenpurigisto en la 1850-aj jaroj.
Kamenpurigista afero estas unu el la plej malnovaj metioj en la mondo. La plej grandan ekfloron la kamenpurigistoj spertis en la tempo de industria revolucio. Ekde tiu tempo la kamenpurigistoj - dank' al kresko de loĝantoj, do pli granda bezono de loĝejoj kaj pro tio ankaŭ kamentuboj - pli kaj pli bezonataj. Sed nun, en tempo de kresko de centra hejtado estas da ili malpli kaj malpli.

Mitoj ĉirkaŭ kamenpurigistoj
----------------------------

### Ĉeĥio

En la ĉeĥa popola konscio (same hungaroj) estas, ke la kamenpurigistoj alportas feliĉon. Se iu ekvidos ilin, li devas teni je butono, por ke li havu feliĉon.

### Granda Britio

En kelkaj partoj de Britio estas por fianĉino feliĉo vidi kamenpurigiston dum sia nuptotago. Multaj kamenpurigistoj eluzas tiun ĉi miton kaj balaas kamentubojn en konataj familioj, kie estas nupto ĝuste dum tiu tago, por ke ili alportu al la fianĉino la feliĉon.

Famaj kamenpurigistoj
---------------------

* Ferenc Storno

Kamenpurigisto en literaturo
----------------------------

Hans Christian Andersen verkis fabelon *Paŝtistino kaj Kamenpurigisto*, kiu estas en lia libro *Neĝa reĝino*.

Ligiloj
-------

* Kamenpurigisto en la Vikimedia Komunejo (Multrimedaj datumoj)
* Kategorio Kamenpurigisto en la Vikimedia Komunejo (Multrimedaj datumoj)
Kim van Kooten (meze) en 1987
**Kim van KOOTEN** (naskiĝis la  26-an de januaro 1974(nun 1974-01-26) (49‑jara)) estas nederlanda aktorino kaj scenaristino.

Van Kooten naskiĝis en Zuidoostbeemster. Ŝi estas la filino de Kees van Kooten kaj Barbara Kits. Ŝia frato estas aktoro kaj kantisto Kasper van Kooten.

Ŝi studis scenaristiko je la filmakademio, sed ĉesis jam dum la propedeŭtiko.

Post hazarda renkontiĝo kun reĝisoro Robert Jan Westdijk van Kooten debutis kiel aktorino en lia debuto *Zusje* (Fratino) 1995. Filmoj kiel *Jezus is een Palestijn* (Jesuo estas palestinano) kun ŝia tiama amiko Hans Teeuwen, *Mariken* kaj *Phileine zegt sorry* (Phileine petas pardonon) sekvis.

Ŝi rekomencis verki scenarojn , kiam Theo van Gogh invitis ŝin por rolon en *Blind date* (Blinda Rendevuo) 1996. Ŝia specialaĵo estas la ellaborado de karakteroj kaj vivoveraj dialogoj.

Krom ŝia laboro kiel aktorino kaj scenaristino, van Kooten aktivis kiel recenzistino kaj prezentistino en la filmprogramo "Stardust" de la VPRO.

Ŝi estas edzino de la aktoro Jacob Derwig, kun kiu ŝi havas infanon. Ili renkontiĝis sur la scenejo de la televidserio *De acteurs* (La aktoroj), en kiu daŭre ŝanĝantaj aktoroj ludis tekstojn verkitajn de van Kooten.

Kim van Kooten estas vegetaranino.

Filmografio
-----------

### Kiel aktorino

* 1995: *Zusje* kiel Daantje Zuidewind
* 1996: *Red Rain*
* 1998: *Een Hoertje en haar broertje* kiel Elena
* 1999: *Jezus is een Palestijn* kiel Natasja
* 2000: *Mariken* kiel Isabella
* 2001: *Olivetti 82*
* 2002: *Snapshots*
* 2002: *Bella Bettien* kiel Monique
* 2003: *Phileine zegt sorry* kiel Phileine
* 2006: *Evelien* (TV-serio) kiel Evelien

Krom tio ŝi aŭdeblas en *Minoes* (2001).

### Kiel scenaristino

* 1994: *Nighthawks*
* 1996: *Blind Date* (dialogoj)
* 2000: *Mariken* (kun rol por frato Kasper van Kooten)
* 2001: *Met grote blijdschap*
* 2002/2003: la muzikalo: *Na de zomer* (kunlabore kun kantverkisto Niek Barendsen)

Premioj
-------

* 2001: Gouden Kalf (Ora Bovido) por plejbona scenaro (*Met grote blijdschap*)
* 2003: Gouden Kalf por plejbona aktorino (*Phileine zegt sorry*)

Eksteraj ligiloj
----------------

* Kategorio Kim van Kooten en la Vikimedia Komunejo (Multrimedaj datumoj)

* Imdb


|  |  |
| --- | --- |
| Bibliotekoj | * PeEnEo: 97171
* GND: 174041225
* LCCN: nr2005020841
* VIAF: 27022116
* ISNI: 0000 0000 7826 0727
* BNF: 16903809k
* MBA: 2fdae746-ed3c-499d-b1e7-89ef1cf40b59
* BNE: XX1794008
 |
**Kinderszenen, Op.15** (*Infanaĝaj scenoj*) esta ciklo konstista el dek tri mallongaj pianopecoj de Robert Schumann.

Detaloj
-------

Aparte de la domina virtuozeco de la 19-a jarcento la komponisto, krome estanta poeto, kreis etajn karakterpecojn, kiaj simile troviĝas en ĉiuj kreoperiodoj. Al Schumann ne plu sufiĉis la vortoj, per kiuj la klasikaj poetoj kreis siajn verkojn; helpe de muziko eblis komuniki sentojn, por kiuj vortoj mankas. Kiel romantisto Schumann lasis la mondo post si kaj sin dediĉis al la arto de la nedirebla.

Schumann komponis la pianaĵojn ne laŭ programaj konceptoj, sed titolis ilin nur poste. Ili estas komprenendaj ne kiel ĉarmaj, sed kiel profunde seriozaj. Kaj la sente akcentata, lirika karaktero de la muziko kaj ankaŭ la individua kaj tuja travivado de la unuopaĵo validas kiel tipe romantismaj.

El origine 30 pecoj Schumann elektis printempe 1838 jenajn 13:

| Titolo | Tonalo | sonregistraĵo |
| --- | --- | --- |
| 1. *Von fremden Ländern und Menschen* (Pri fremdaj landoj kaj homoj) | G-maĵoro |  |
| 2. *Kuriose Geschichte* (Kurioza historio) | D-maĵoro |  |
| 3. *Hasche-Mann* (Kaptulo) | b-minoro |  |
| 4. *Bittendes Kind* (Petanta infano) | D-maĵoro |  |
| 5. *Glückes genug* (Sufiĉe da feliĉo) | D-maĵoro |  |
| 6. *Wichtige Begebenheit* (Grava okazintaĵo) | A-maĵoro |  |
| 7. *Träumerei* (Revaĵo) | F-maĵoro |  |
| 8. *Am Kamin* (Ĉe la kameno) | F-maĵoro |  |
| 9. *Ritter vom Steckenpferd* (Kavaliro de la ĉevaleto) | C-maĵoro |  |
| 10. *Fast zu ernst* (Preskaŭ tro serioza) | g♯-minoro |  |
| 11. *Fürchtenmachen* (Timigado) | G-maĵoro |  |
| 12. *Kind im Einschlummern* (Ekdormetanta infano) | e-minoro |  |
| 13. *Der Dichter spricht* (Parolas la poeto) | G-maĵoro |  |

*Kinderszenen* (Op.15) de Schumann havis eksternorman historian gravecon, ĉar ili influis la romantisman programminiaturon por piano kiel neniu alia antaŭe verkita ciklo. La plej fama peco el ĉi tiu ciklo estas „*Träumerei*" (revado). La miniaturaro *Kinderszenen* konsistas el pecoj komponitaj ne *por* infanoj, sed kiel "respegulado de pliaĝulo por pliaĝuloj" (R.Schumann), male al Albumo por la junularo (Op.68). La lasta peco „*Der Dichter spricht*" (parolas la poeto) klarigas en malmultaj taktoj romantisman mondkomprenon, kia preskaŭ neniel pli koncentrite estas trovebla.

Vidu ankaŭ
----------

* Karakterpeco

Sonregistraĵo
-------------

Pri tiu ĉi sono Von fremden Ländern und Menschen (Pri fremdaj landoj kaj homoj)

Eksteraj ligiloj
----------------

* Gemeinfreie Aufnahmen
* Kinderszenen: Liberaj muziknotoj por elŝuti de International Music Score Library Project.

* Kinderszenen en la Vikimedia Komunejo (Multrimedaj datumoj)
* Kategorio Kinderszenen en la Vikimedia Komunejo (Multrimedaj datumoj)

Referencoj
----------

1. ↑  Polansky, Robert (1978). "The Rejected "Kinderscenen" of Robert Schumann's Opus 15", *Journal of the American Musicological Society* **31** (1), p. 126–131.  Alirita 2008-04-13..
Kim Jong-nam

**Kim Jong-nam** *[Kim Yong-nam]* (Norda Hamgyong, la 4-an de februaro 1928) estas ŝtatestro de Korea Demokratia Popola Respubliko de post 1998 kaj alta gvidanto de la Nordkorea Laborista Partio. Li estis ministro pri eksterlandaj aferoj inter 1983 kaj 1998.

Diplomiĝinte, li laboris kiel instruisto en la Centra Lernejo de la Partio de Laboristoj de Koreio, li estis vicĉefo en la Centra Komitato de tiu partio, vicministro pri eksterlandaj aferoj, vicpremiero de la Administra Konsilantaro kaj ministro.

En 1998 li ricevis omaĝon kiel "labor-heroo" pro kontribuo al la fortigo de la partio kaj levo de la internacia prestiĝo de la lando. De tiam li fariĝis prezidanto de la Supera Popola Asembleo.

Li partoprenis en la inaŭguro de la Olimpikaj Ludoj en Pekino, 2008, kaj la Vintra Olimpiko en 2014, en Soĉi, Rusio. En majo 2015 li reprezentis Nordan Koreion en la celebrado de la 70-a datreveno de la venko super Nazia Germanio en la Dua Mondmilito.

Oni anoncis lian partoprenon en la Vintra Olimpiko en Suda Koreio, 2018, malgranda sed signifa signo de malstreĉiĝo en la interkoreaj rilatoj.

* Kategorio Kim Jong-nam en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 603277
 |
|  |  |
| --- | --- |
|  | - La mallongigo SG en Kirchberg SG staras por la svisa Kantono Sankt-Galo. Por aliaj signifoj de la nomo vidu sub **Kirchberg**.. |


---


**Kirchberg** estas komunumo en la elektodistrikto Togenburgo, Kantono Sankt-Galo (SG), Svislando. Ĝi havis 8008 loĝantojn je la 31-a de decembro 2007.

Geografio
---------

Kirchberg, kies nomo en esperanto signifas *preĝeja monto* situas en la norda parto de Togenburgo sude de Wil SG. Al la komunumo apartenas krom la municipo Kirchberg mem la vilaĝoj Bazenheid, situanta ĉe la bordo de la rivero Turo, kaj Müselbach, Schalkhausen, Gähwil, Dietschwil, Oetwil, Rupperswil, Nuetenwil kaj Lamperswil. Laŭ la statistiko Kirchberg estas la komunumo kun la plej alta nombro de bovinoj en Svislando.

Najbaraj komunumoj
------------------

La komunumo Kirchberg limas en nordo al Rickenbach (TG), en nordoriento al Jonschwil, en sudoriento al Lütisburg, en sudo al Mosnang, en okcidento al Fischingen (TG), en nordokcidento al Sirnach (TG), kaj en nordnordokcidento al Wilen (TG).

Trafiko
-------

Bazenheid situas ĉe la trajnlinio de Nesslaŭ al Wil SG de la Svisaj Sudorientaj Fervojoj kaj la ceteraj municipoj kaj vilaĝopartoj atingeblas per diversaj poŝtaŭtolinioj.

Historio
--------

La unua skriba mencio de bienoj sur la teritorio de la hodiaŭa komunumo Kirchberg kiel Pacinwaida (Bazenheid) kaj Ottinwillara (Ötwil) datas jam el la jaro 745 en rilato kun donacoj al la Monaĥejo Sankt-Galo. En mezepoko Kirchberg estis sidejo de la Grafoj de Togenburgo.

Ekonomio
--------

Ankoraŭ meze de la 20-a jarcento Kirchberg estis malriĉa kamparana vilaĝeto. Pro la kreskanta konjunkturo de la 60-aj jaroj la komunumo tamen forte disvolviĝis. Kvankam ankoraŭ nun la agrikulturo ludas gravan rolon, la komunumo hodiaŭ estas sidejo de multnombraj etaj entreprenoj kaj ankaŭ estas ŝatata loĝlokoj, de familioj, kiuj trovas laboron en la proksimaj urboj.

Vidu ankaŭ
----------

* Bazenheid (stacidomo)

Eksteraj ligiloj
----------------

* Oficiala retejo de la komunumo Kirchberg SG
* Kirchberg SG en la Historia Leksikono de Svislando

* Kategorio Kirchberg SG en la Vikimedia Komunejo (Multrimedaj datumoj)

Bildoj
------

* Katolika preĝejo Sankta Kruco Petro kaj Paŭlo en KirchbergKatolika preĝejo Sankta Kruco Petro kaj Paŭlo en Kirchberg
* Plafonofreskoj en la preĝejo Sankta KrucoPlafonofreskoj en la preĝejo Sankta Kruco
* Reformita preĝejo KirchbergReformita preĝejo Kirchberg
* Komunuma domoKomunuma domo
* Tipaj togenburgaj loĝodomoj en KirchbergTipaj togenburgaj loĝodomoj en Kirchberg
* Preĝejo Sankta Josefo en BazenheidPreĝejo Sankta Josefo en Bazenheid
* Preĝejo Sankta Josefo de internePreĝejo Sankta Josefo de interne
* Bildoj en la vilaĝocentro de BazenheidBildoj en la vilaĝocentro de Bazenheid

  


|  |  |  |  |
| --- | --- | --- | --- |
| 

| v • d • rKomunumoj de la elektodistrikto Togenburgo |
| --- |
| Bütschwil • Ebnat-Kappel • Ganterschwil • Hemberg • Kirchberg • Krinau • Lichtensteig • Lütisburg • Mosnang • Neckertal (Brunnadern • Mogelsberg • Sankt-Peterzell) • Nesslau-Krummenau • Oberhelfenschwil • Stein • Wattwil • Wildhaus • Malnov-Sankt-Johano (Wildhaus • Malnov-Sankt-Johano) |  |

 |
**Kim Petras** (27-an de aŭgusto 1992 en Köln) estas germana kantistino de pop-muziko, kiu iĝis mondkonata pro sia fruaĝe malkovrita transsekseco.

Biografio
---------

Petras vestis sin jam en aĝo de du jaroj en inaj vestoj. Ŝiaj gepatroj pensis tiam pri ludo, sed ŝi forlasis tiun kutimon. Kiam ŝi portis inajn vestoj eĉ publike, la gepatroj petis profesian helpon de kuraciston d-ro Bernd Meyenburg ĉe Johann Wolfgang Goethe-Universität Frankfurt am Main, kiu estis tiutempe fakulo pri transsekseco.

Ŝi ricevis ekde la 12-a aĝo hormonan terapion, kiu baris la virajn kaj helpis la inajn trajtojn. En 2006, en aĝo de 13 jaroj, ŝi aperis kun siaj gepatroj en televida spektaklo ĉe Stern TV. Ŝi iĝis en aĝo de 14 internacie konata pro la raporto *Mann oder Frau?* (Viro aŭ virino?) ĉe VOX, en kiu ŝi petis antaŭtempan seksoŝanĝan operacion. Tio okazis en aĝo de 16 jaroj, en novembro de 2008, tiel ŝi iĝis la plej juna transseksulo de la mondo.

Ŝia kariero komenciĝis en 2007, kiam ŝi aperigis videojn sur interreto kun sia kantado. Ekde tiam aperis ŝiaj sukcesaj kantoj *Last Forever*, *Fade Away*, *One Piece Of Tape*.

* Kategorio Kim Petras en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 379718
* GND: 1269939971
* LCCN: no2019186593
* VIAF: 7882157704219844440007
* ISNI: 0000 0004 6581 7708
* MBA: 54fc0558-12b5-4854-9d57-9441bcd73a72
 |
**Kirill Rogovets-Zakon** (ruse ***Кирилл Роговец-Закон***; naskiĝis la 25-an de junio 2004, do nun 19-jara), ankaŭ konata sub lia artista nomo *Kain Rivers*, estas ukraina-rusa popkantisto.

Biografio
---------

Kirill naskiĝis la 25-an de junio 2004 en Kievo. Lia patro estas Dmitrij Zakon, komercisto kaj investanto, kiu ankaŭ estas la produktanto de la filo. Kirill komencis kanti kiam li estis trijara, kaj li prezentas kantojn en la rusa, ukraina, hispana, angla kaj ĉina.

En 2017, li estis la duonfinalisto de la junula konkurso "Nova Ondo" (ruse *Новая волна, Novaya volna*, latve *Jaunais Vilnis*), kaj partoprenis la unuan sezonon de la programo "La Batalo de Talentoj" en la tusa televida kanalo МУЗ ТВ / Muz-TV.

En 2018, li ĉefrolis en la muzika mallonga filmo *We Remember* ("ni memoras") dediĉita al la memoro pri la holokaŭsto. La verko estis inkluzivita en la liston de konstantaj projekcioj de la Israela Nacia Memorejo pri la Holokaŭsto kaj Heroismo Jad Vaŝem.

Referencoj
----------

1. ↑   הכוכב הצעיר ריגש את הרשת ("La juna stelo ravis la reton") (hebree). Aruc Ŝeva (arkivigite). Arkivita el la originalo je 2018-06-03. Alirita 2021-10-28.

* Kategorio Kirill Rogovets-Zakon en la Vikimedia Komunejo (Multrimedaj datumoj)
Reklamfoto de geaktoroj Lucille Ball kaj Desi Arnaz
**Kinfoto** aŭ **filmfoto,** ankaŭ nomita **reklama foto** aŭ **produktofoto,** estas foto farita sur aŭ ĉe studio de filmo aŭ televidprogramo dum filmoproduktado. Tiuj fotoj estas faritaj ankaŭ en formalaj fotostudioj kaj taŭgaj ejoj kiaj hejmoj de kino-steluloj, filmaj premieroj, kaj komercaj ejoj. Tiuj fotoj estas faritaj de kinfotaj fotistoj for reklamadaj celoj. Tiaj kinftoj konsistas el pozaj portretoj, uzitaj por publikamontrado aŭ libera uzado fare de sekvantoj, kiuj estas foje aŭtografitaj. Ili povas konsisti el pozaj aŭ naivaj bildoj faritaj en studio dum produktado, kaj povas inkludi stelulojn, filmofaristojn aŭ reĝisorojn laborantajn.

La ĉefa celo de tiaj reklamaĵoj estas helpi studian reklamadon kaj apogi ties novajn (aŭ nenovajn) filmojn kaj stelulojn. Studioj tiele sendas tiuj fotojn kun gazetaj dosieroj kaj senpagaj eniriloj al tiom multaj filmo-rilataj publikaĵoj kiom eblu por akiri senpagan reklamadon. Tiaj fotoj estas poste uzataj de ĵurnaloj kaj gazetoj, ekzemple, por verki artikolojn pri steluloj aŭ pri la propraj filmoj. Tiele, la studio akiras senpagan reklamadon por siaj filmoj, dum la publikaĵo akiras senpagajn artikolojn por siaj legantoj.

Eksteraj ligiloj
----------------

* Kategorio Kinfoto en la Vikimedia Komunejo (Multrimedaj datumoj)

* Still Photographer Studio Contract Arkivigite je 2015-06-26 per la retarkivo Wayback Machine ĉe The Ned Scott Archive
|  |  |
| --- | --- |
|  Orfa | **Ĉi tiu artikolo estas orfa, ĉar malmultaj aŭ neniuj aliaj artikoloj ligas al ĝi**.

---

Bonvolu enmeti ligilojn al ĉi tiu paĝo el rilataj artikoloj; sugestoj estas troveblaj ĉi tie.Precizigu la daton: {{Orfa|temo|monato jaro}} |

La **kinarto de Armenio** naskiĝis la 16-a de aprilo 1923, kiam la Komitato pri Kino de la Armena Ŝtato estis fondita laŭ dekreto de la registaro.

En marto 1924, establiĝis la unua armena filmstudio: Armenfilm (armene: Հայֆիլմ "Hajkino", en ruse: Арменкино "Armenkino") en Erevano, ekiĝante kun Soveta Armenio (1924) la unua armena dokumentfilmo.

Namus (esperante *Digno*) estis la unua armena blank-nigra muta filmo (1926), reĝisorita de Hamo Beknazarjan kaj bazita sur verkaĵo de Aleksander Ŝirvanzade kiu rakontas la malbonŝancon de la du geamantoj kaj la neebla amo pro antaŭaj tradicioj pri geedziĝo.

La unua sonfilmo, Pepo (armene: Պեպո), estis kreita en 1935, reĝisorita de Hamo Beknazarjan.

Inter la plej ĵusaj reĝisoroj menciindas:

* Sergej Paraĝanov
* Miĥail Vartanov
* Artavazd Peleŝjan
* Henrik Maljan

Eksteraj ligiloj
----------------

* Kategorio Kino de Armenio en la Vikimedia Komunejo (Multrimedaj datumoj)



|  |  |
| --- | --- |
| Portala ikono | Portalo pri Filmo |

* Armena Kino: Bibliografia skizo Arkivigite je 2006-12-12 per la retarkivo Wayback Machine
Waverley Kampara Klubo en Oregono, Usono
Teniso ludita ĉe Vera Golfa Klubo ĉe Zarauz, 1916
**Kamparklubo** (angle *Country Club*) estas sporta klubo, kiu kutime troviĝas ekster la urbocentroj, kaj havas diversajn sportinstalaĵojn. La sportinstalaĵoj diferencas de klubo al klubo, kie inter la kutimaj instalaĵoj estas naĝejo, tenisejo, golfejo, poloejo, ĉevalrajda klubo, futbalkampo kaj gimnastikejo.

La origino de la ideo estas en Usono, sed tiaj kluboj ankaŭ estas oftaj en Britio, Aŭstralio kaj aliaj landoj. Plejparte, kamparokluboj funkcias kiel membrokluboj kiuj instigas membrecon ĉiujare.

Multaj kamparkluboj en Usono kutimis havi striktajn regulojn por akcepto al la klubo, kiam estis ne ebla por membroj de etnaj aŭ religiaj malplimultoj (kiel ekzemple: nigruloj, hispanidoj aŭ judoj) membriĝo - sed nuntempe la situacio ŝanĝiĝis, parte dank' al la promulgado de leĝoj kontraŭ diskriminacio de minoritatoj.

Bibliografio
------------

* Espinosa de los Monteros, Patricia (2020). *Clubs Históricos de España*. Ediciones El Viso. ISBN 978-84-12084-62-7.

* Kategorio Kamparklubo en la Vikimedia Komunejo (Multrimedaj datumoj)



|  |  |
| --- | --- |
| Bibliotekoj | * PeEnEo: 813482
 |
imagita bildo de la K-1-raketo
flugfazoj de K-1
strukturo de K-1
**Kistler K-1** estas planita tute reuzebla port-raketo, evuligita ekde al 1990-aj jaroj en la privata sektoro. La produktanto estas la Kistler Aerospace Corporation. Oni planas la ŝarĝkapaciton je 4.600 kg al 200-km alta orbito.

Oni uzas pelilon por la raketo, la modifitaj peliloj de la usona firmao Aerojet. Tiu nova pelilo baziĝas je la soveta NK-33 kaj NK-43 (konstruitaj por la lunraketo N1) kaj nun nomiĝas AJ26-58 kaj -59 por la unua ŝtupo kaj AJ26-60 por la dua ŝtupo.

La unua ŝtupo (ankaŭ *LAP = Launch Assist Platform*) de la raketo revenas per paraŝuto kaj surteriĝas per aersako. La dua ŝtupo (ankaŭ *OV = Orbiting Vehicle*) revenas la teratmosferon kaj surteriĝas same kiel la unua ŝtupo.

Pro la financaj malfacilaĵoj, la estonto de la planoj estas nebula, necerta.

(Planitaj) Teknikaj datenoj
---------------------------

| Ŝtupo | Pelilo | Pelaĵo | Diametro | Longo |
| --- | --- | --- | --- | --- |
| 1a ŝtupo (LAP) | 2 AJ26-58, 1 AJ26-59 | keroseno / fluida oksigeno | 6,70 m | 18,40 m |
|
| 2a ŝtupo (OV) | 1 AJ26-602 help-peliloj | keroseno / fluida oksigeno etanolo / fluida oksigeno | 4,27 m | 23,60 m |

Eksteraj ligiloj
----------------

* Kategorio Kistler K-1 en la Vikimedia Komunejo (Multrimedaj datumoj)

* hejma paĝo de Kistler Aerospace Arkivigite je 2011-03-18 per la retarkivo Wayback Machine
* Kistler K-1 germane
* Kistler K-1 angle
| Kiel legi la taksonomionKiel legi la taksonomion**Kioreo** |
| --- |
| Troveblo de fosilioj: Frua Plejstoceno - Nun |
| Kioreo Rattus exulansKioreo *Rattus exulans* |
| **Biologia klasado** |
| 

|
|  |
|
|
|
| Regno: | Animaloj *Animalia* |
|
|
|
|
|
|
|
|
|
|
|
|
|
|
|
|
|
| Filumo: | Ĥorduloj *Chordata* |
|
|
|
|
|
|
|
|
|
| Klaso: | Mamuloj *Mammalia* |
|
|
|
|
|
|
|
|
|
|
|
|
|
| Ordo: | Ronĝuloj *Rodentia* |
|
|
|
|
|
| Superfamilio: | Muroidea |
| Familio: | Musedoj *Muridae* |
| Subfamilio: | Musenoj *Murinae* |
|
|
|
|
| Genro: | *Rattus* |
|
|
|
|
|
|
|
|
|
|

 |
| Dunomo |
| ***Rattus exulans***(Peale, 1848) |
|
|
|
|
|
| Nuntempa arealo de la kioreoNuntempa arealo de la kioreoNuntempa arealo de la kioreo |
|
|
|
|
|
|
|
|
|
| Aliaj Vikimediaj projektoj |
| 

|  |  |
| --- | --- |
|  | Sistematiko en Vikispecioj |

 |
|
| 

|  |  |
| --- | --- |
|  | Komunejo pri Kioreo  |

 |
| v • d • r |

**Kioreo** (maorie *Kiore*) estas specio de ratoj, ankaŭ konata kiel **Polinezia Rato**. Latine ĝi nomiĝas *Rattus exulans*. Ĝi estas la tria de plej disvastigitaj specioj de ratoj post bruna rato kaj nigra rato. Originale la bestoj devenas de sud-orienta, orientalisa, Azio, sed eventuale ili disvastiĝis tra tuta Oceanio kaj vivadas ĉe plimulto de Polineziaj insuloj, en Nov-Zelando kaj eĉ sur Havajo.
Ili estas ege vivivaj kaj preskaŭ ĉionvoraj, kiel ĉiuj ratoj. Pro tio ili facile adaptiĝas al diversaj medioj kaj tre sukcese konkuras kun nativaj bestoj. Pro tio kioreoj iĝis tre granda danĝero por multaj ekologiaj sistemoj kaj eĉ jam konduktis kelkaj specioj de birdoj, insektoj kaj aliaj senvertebruloj al formorto. Nun ekologiistoj klopodas formortigi ĉiujn **kioreo**jn en lokoj de naturrezervejoj.


|  |  |
| --- | --- |
| Portala ikono | Portalo pri Zoologio |

* Kioreo en la Vikimedia Komunejo (Multrimedaj datumoj)
* Kategorio Kioreo en la Vikimedia Komunejo (Multrimedaj datumoj)
* Kioreo en Vikispecioj (Kolekto pri ĉiuj vivantaj estuloj)